|  |  |
| --- | --- |
| **SZÉLES RÉKA** | **Konzulens:** |
| 7. aktív félév | **Dr. Hegedűs Szilárd** |
| Pénzügy és Számvitel | egyetemi docens |
| BGE PSZK | BGE PSZK |

**A SZEMÉLYI JÖVEDELEMADÓ-KEDVEZMÉNYEK ÉS A CSALÁDTÁMOGATÁSI RENDSZEREK HATÁSAI A DEMOGRÁFIAI VÁLTOZÁSOKRA A V4 ORSZÁGOKBAN, KÜLÖNÖS TEKINTETTEL MAGYARORSZÁGON**

A dolgozatomban arra keresem a választ, hogy a személyi jövedelemadó-kedvezmények hogyan hatnak a visegrádi országok demográfiai mutatóira. Megvizsgálom, hogy a családokat befolyásolja-e az adókedvezmény gyermekvállalás szempontjából, illetve hány gyermek esetén a leghatékonyabb a gyermekek után járó kedvezmény. Összehasonlítom a négy ország szja-rendszerét és családtámogatásait, majd a demográfiai mutatóikat. A mutatók között szerepel többek között a 15 éven aluliak aránya és a migrációs egyenleg is.

A kutatásom során a statisztikai adatok feldolgozására vegyesen használok korrelációs elemzést, leíró statisztikát és klaszterelemzést az SPSS szoftver segítségével. A dolgozat az adatok összehasonlíthatósága és értékelése érdekében az Európai Uniós átlagokat is vizsgálja.

A kutatásom eredménye nem csak arra világít rá, hogy a fejlett országokban csökken a népesség és elöregedő korfa jellemző, hanem megállapítja azt is, hogy az szja-kedvezmények egy- és kétgyermekes családokban nyújtják a legnagyobb anyagi segítséget. Továbbá a válással érintett háztartásokban átlagosan kevesebb a gyermekek száma, míg a fennálló házasság esetén erre nincsen bizonyíték. A pénzbeli családtámogatásokat illetően az összes V4 ország el van maradva az Európai Uniós átlagtól.